ભાગેથી ખેતી – આ કાર્યક્રમ અંતર્ગત અડધાથી બે એકર સુધીની જમીન ત્રણ મહિના માટે રૂ. 35 હજારના ભાડે આપવામાં આવે છે. તેમાં લોકો પોતાની પસંદગી અનુસારના પાક લઈ શકે છે. આ યોજનામાં એક કુટુંબને ત્રણ મહિનામાં આઠથી નવ રાત્રિ માટે ખેતરમાં રહેવા દેવા માટેની પરવાનગી આપવામાં આવે છે. અહીં તેઓ ખેતીની પ્રેક્ટિસ કરે છે. અને તેમની ગેરહાજરીમાં ઓર્ગેનિક મંડ્યાનાં ખેડૂતો આ ખેતરની સંભાળ રાખે છે. પાક તૈયાર થઈ જાય ત્યાર બાદ જેણે તે ભાડે લીધું હોય તેને આખો પાક ઓર્ગેનિક મંડ્યાને વેચી દેવાનો અથવા તો વ્યક્તિગત રીતે ઉપયોગમાં લેવાનો વિકલ્પ આપવામાં આવે છે. તેના કારણે ખેડૂતોને આવક પણ થાય છે અને શહેરી લોકોને ઓર્ગેનિક ખેતી કરવા માટેનો આનંદ પણ આવે છે.